पाबंदी के बावजूद खुलेआम बिक रहा चाइनीज मांझा
धातुओंके मिश्रण से तैयार किए गए चाइनीज मांझे पर कलेक्टर द्वारा पाबंदी लगाए जाने के बावजूद कस्बे में धड़ल्ले से बिक्री हो रही है।
कलेक्टर एसएस सोहता ने सोमवार को चाइनीज मांझे के भंडारण, बिक्री, परिवहन उपयोग पर पूर्णतया पाबंदी के आदेश दिए थे। लेकिन आदेशों को धत्ता बताते हुए कस्बे में यह रोक बेअसर नजर रही है। मुख्य बाजार, मंडी सहित गली मोहल्लों में दुकानों पर बेरोकटोक चाइनीज मांझा बेचा जा रहा है। गोदामों पर चाइनीज मांझे की चरखियों को छुपाकर रखने की बात भी सामने रही है। नगरपालिका की ओर से की जाने कार्रवाई की सूचना भी पहले से ही दुकानदारों तक पहुंच जाने से प्रभावी कार्रवाई भी नहीं हो पाती है। स्थानीय प्रशासन भी मूकदर्शक बन शायद किसी बड़े हादसे के इंतजार में है।
चाइनीजमांझा जब्त
मुकुंदगढ़ | पालिकाप्रशासन ने मंगलवार को प्रतिबंधित पॉलिथीन चाइनीज मांझा बेचने वालों के खिलाफ कार्रवाई की। ईओ मनीष पारीक ने बताया कि कलेक्टर के आदेश के बाद टीम ने मुख्य बाजार में पतंग दुकानों पर छापामार कार्रवाई करते हुए छह दुकानों से दर्जन भर से ज्यादा चाइनीज मांझे के रोल तीन किलो पॉलिथीन जब्त की। साथ ही विक्रेताओं को भविष्य में चाइनीज मांझे की बिक्री करते पाये जाने पर कानूनी कार्रवाई की हिदायत दी। टीम में जेइएन वीरेंद्र यादव, श्रवणकुमार, कार्यवाहक जमादार गिरधारीलाल, बाबुलाल, संजय, पिंटु शामिल थे।
चायनीज प्लास्टिक मांझे के साथ-साथ अब कॉपर वायर को भी धागे के रूप में इस्तेमाल किया जाने लगा है। पतंगबाजी के दौरान इनके उपयोग से दुपहिया वाहन चालकों, राहगीरों पक्षियों को भी नुकसान हो सकता है। विद्युत सुचालक होने से बिजली लाइनों से टकराते ही करंट का भी खतरा भी बना रहता है। जानकारी के मुताबिक चायनीज मांझा बेचने वालों पर सीआरपीसी 144 के तहत आदेश जारी किया जाता है। उल्लंघन करने वालों पर धारा 188 के तहत प्रकरण भी दर्ज कर कार्रवाई की जाती है। दोषियों को छह महीने की जेल या एक हजार रुपए जुर्माना अथवा दोनों सजा भी भुगतनी पड़ सकती है।
bho_Deva hin_Deva hin_Deva hne_Deva hin_Deva hin_Deva